Document ID: 31981L0036

31981L0036
L 046/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 9 февруари 1981 година
за изменение на приложение II към Директива 76/895/EИО относно определянето на максимални количества на остатъци от пестициди във и върху плодове и зеленчуци
(81/36/EИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 76/895/EИО на Съвета от 23 ноември 1976 г. относно определянето на максимални количества на остатъци от пестициди във и върху плодове и зеленчуци (1), последно изменена с Директива 80/428/EИО (2) и по-специално членове 4 и 8 от нея,
като взе предвид предложението на Комисията,
като има предвид, че член 4 от Директива 76/895/EИО постановява, че когато държава-членка счита, че максималното количество, определено в приложение II, може да застраши здравето на хора или животни, различни от вредни организми, държавата-членка може временно да намали това количество на собствената си територия;
като има предвид, че Кралство Нидерландия се позовава на текстовете на горепосочения член по отношение на максималните количества, определени за диметоат, ометоат и фенхлорфос;
като има предвид, че фенхлорфос беше предмет на допълненията, направени в Директива 80/428/EИО; като има предвид, че Комисията вече е завършила допълнителните си проучвания по другите два пестицида;
като има предвид, че въз основа на нова научна информация максималното количество, определено за ометоат в приложение II, трябва да бъде коригирано;
като има предвид, че също така е желателно да се разделят напълно максималните количества, определени за диметоат и ометоат и да се направят съответните корекции в максималното количество, определено за диметоат;
като има предвид, че при липсата на положително становище от страна на Постоянния фитосанитарен комитет, Комисията, в съответствие с процедурата, предписана в член 8 от Директива 76/895/EИО, не успя да приеме мерките, които предвиждаше,
ПРИЕ НАСТОЯЩАТА ДИРЕКТИВА:
Член 1
Приложение II към Директива 76/895/EИО се изменя както следва:
1.
Разпоредбите относно диметоат и ометоат се заменят със следното:
ЕИО №
Пестициди
Максимални количества (в мг/кг (ppm))
Обичайно наименование
Химическа формула
15/55
диметоат
0.0-диметил-S-(N-метил карбамоил) метил дитиофосфат
1
-
ометоат
диметил-S-(N-метил карбамоил метил) форфоротиолат
0-4
:
череши, цикория, артишок и спанак
0-1
:
зърнести плодове, лук, праз и кореноплодни зеленчуци
0-2
:
други продукти
2.
Бележка под линия (3) се заличава.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива от 1 януари 1982 г. Те незабавно информират Комисията за това.
Член 3
Адресати на настоящата директива са държавите-членки.
Съставено в Брюксел на 9 февруари 1981 година.

Labels: 0
17
20
6